Diari Oficial de la Generalitat Valenciana


Sumari del DOGV 2604, del 13-10-1995 (1995/836409)

INSTRUCCIÓ de 25 de setembre de 1995, de la Intervenció General, per la qual s'estableix la forma en què han de comptabilitzar-se, a càrrec de l'exercici de 1995, aquelles obligacions de tracte consecutiu o d'anàloga naturalesa, el naixement efectiu de les quals haja de produir-se entre els dies 19 i 31 de desembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/ins/1995/09/25/(1)/dof/vci/html**

### Dades del document

Número de DOGV
:   2604

Data del DOGV
:   13-10-1995

Secció del DOGV
:   DISPOSICIONS GENERALS

Número del document
:   1995/836409


Data del document
:   25-09-1995

Organisme emissor
:   Conselleria d'Economia i Hisenda

Tipus de document
:   Instrucció

INSTRUCCIó de 25 de setembre de 1995, de la Intervenció General, per la qual s'estableix la forma en què han de comptabilitzar-se, a càrrec de l'exercici de 1995, aquelles obligacions de tracte consecutiu o d'anàloga naturalesa, el naixement efectiu de les quals haja de produir-se entre els dies 19 i 31 de desembre.   
L'article 16.3 de la Llei d'Hisenda Pública de la Generalitat Valenciana, obliga que si les obligacions econòmiques tenen per causa prestacions o serveis a aquesta, el pagament no podrà realitzar-se fins que el creditor haja complit o garantit la seua correlativa obligació.  
És clar que l'article esmentat, de forma expressa, diferencia entre l'existència de l'obligació i en el moment de l'exigibilitat efectiva del seu compliment (pagament). L'obligació existeix des que es pacta qualsevol prestació i la seua correlativa contraprestació. Una altra cosa és que el compliment d'allò acordat, per una de les parts (Generalitat Valenciana) es trasllade fins al moment en què l'altra part (contractista) complisca prèviament l'objecte de l'acord.  
Així mateix, el número 4.2 de l'Ordre, de 25 de setembre de 1995, de la Conselleria d'Economia i Hisenda, per la qual es regulen les operacions de tancament de l'exercici en relació amb la comptabilitat de la Generalitat Valenciana, autoritza la possibilitat de tramitar propostes de reconeixement d'obligacions (fase O) fins al dia 18 de desembre. Literalmente interpretada la disposició esmentada, suposaria quedar sense reconéixer aquelles obligacions, que assolint el seu naixement efectiu dins de l'exercici 1995, aquest tinguera lloc entre els dies 19 i 31 de desembre.  
No obstant això, hi ha un gran nombre d'obligacions contretes per la Generalitat Valenciana, la data de naixement efectiu de les quals és totalment coneguda, atés que tenen una temporalitat definida contractualment. El naixement de l'obligació de pagament depén exclusivament que el contractista o beneficiari complisca efectivament la prestació contractada (neteja, manteniment de béns, prestació de serveis, beques, etc.) i, en altres casos, s'ha de conéixer a més, la quantificació exacta del valor de la prestació (productes farmacèutics, pròtesis, concerts sanitaris, etc.). Corresponent a la Intervenció General la interpretació de les normes comptables, com a centre directiu i gestor que és de la comptabilitat, és per això que considera el mandat del del número 4.2 de l'Ordre de 25 de setembre, abans esmentada, no impedeix que aquelles obligacions de tracte consecutiu o de naturalesa anàloga, el naixement de efectiu de les quals haja de produir-se entre els dies 19 i 31 de desembre, siguen tramitades d'acord amb el que disposa el número 4.2 de l'Ordre de 25 de setembre, si bé amb subjecció a les instruccions següents:  
Primera  
En tots els casos:  
- Justificació, abans del dia 16 de gener de 1996, del naixement efectiu d'aquestes dins de l'exercici de 1995.  
Segona  
En els supòsits de no conéixer-se prèviament la quantificació exacta en pessetes de la prestació, a més de complir-se la condició de la instrucció anterior:  
a) Existència de crèdit adequat i suficient.  
b) Que en el moment de la justificació del naixement efectiu de cadascuna de les obligacions, es conega amb exactitud l'import d'aquestes.  
Tercera  
En els supòsits en què no es complira aquesta condició, la Intervenció General, a proposta de la respectiva intervenció delegada, emetrà i comptabilitzarà els documents inversos per a l'anul·lació, en la comptabilitat de 1995, d'aquestes obligacions.  
Quarta  
Queden derogades les disposicions següents, emeses per aquest centre directiu:  
- Instruccions de 27 d'octubre i 2 de desembre de 1994.  
- Circular de 23 de setembre de 1994.  
València, 25 de setembre de 1995.- L'interventor general: Ramón Brull Mandingorra


Còpia Permalink ELI